מזה חצי שנה מנהלים עמותת "מסעדנים חזקים ביחד" מאבק במדיניות האוצר. מאבק שהגיע לשיא תקשורתי בנר שמיני של חנוכה, כאשר אלפי עסקים ברחבי הארץ החשיכו את המסעדות, בתי הקפה והברים, למשך שמונה דקות, וזאת כמחאה סמלית לפני סגירתם הסופית, לדבריהם, של לא מעט עסקי מזון, כתוצאה מהרגולציה המכבידה על ענף המסעדנות.
כעת מגבירים המסעדנים את המאבק ובין פעילויות המחאה נקיים מיצג אומנות של בית קברות למסעדות שכבר הלכו לעולמן, רגע לפני שעוד עסקים רבים בענף יצטרפו אליהם.
את המאבק מובילה עמותת "מסעדנים חזקים יחד", עמותה שהוקמה בחודשים האחרונים ומאגדת בתוכה כ-3,000 מסעדנים מכל הארץ.
בשנים האחרונות התעשייה, הכוללת מסעדות, בתי קפה, דוכני אוכל וברים, סופגת גזרות קשות במיסים ייעודיים וחוקים שפוגעים רק בה ישירות.
התעשייה, שמעסיקה 200,000 ישראלים ואחראית על 20 מיליארד שקלים מתוצר המשק הישראלי בשנה, הינה בעלת חשיבות אדירה בכלכלת המדינה ובתיירות.
ההתארגנות במסגרת " מסעדנים חזקים ביחד" קמה מהשטח. בעלי עסקים שמתקשים לשרוד, ויצאו למאבק למען מטרה אחת ברורה: לפעול לשינוי המציאות הקשה אליה נקלעו. המציאות הקשה הזו מביאה לכך שבכל יום מצטרפים עוד עשרות עסקים לעמותת "מסעדנים חזקים ביחד".
בליני, מיסטר ומיסיס לי , אוסטריה דה פיורלה, כתית, דה-באן, אורנה ואלה, גאריג, מיטבול, פונדק דה לוקס, עד העצם, אסיה, ננוצ'קה, החלוצים 3, דייגו סאן ורבות נוספות.
הטיפים של המלצרים – מעל 150,000 מלצרים בישראל, סטונדטים או משוחררים אחרי הצבא שבאים להתפרנס להתחלת חייהם. בכוונת המדינה לקחת להם החל מאפריל 2019 – מע״מ של 17% על הטיפים ולחייב אותםלהפריש עוד כ 30% לערך בתנאים סוציאליים. מה שיקרה זה שהמלצרים יישארו בלי כסף בסוף החודש, הכל ילך למדינה ולנו לא יהיה מי שירצה לתת ללקוחות שירות. עגום!!